《满庭芳五首 其二》
清代·奕绘

我爱春兮，春王正月，春春先谱春词。春江花月，春意柳先知。

春夜春灯高挂，开春宴、春不多时。荞无限，春盘春菜，春酒泛春卮。

春秋三十八，伤春病酒，春困春知。又漭光满眼，花发春枝。

春燕春莺交语，春闺里、春日迟迟。游春约，春湖春屿，春事总相宜。

作者简介：（1799—1838）清宗室，荣亲王永琪孙，字子章，号幻园，又号太素道人。嘉庆间袭贝勒。好风雅，喜著述。有《明善堂集》。